706.

Godina 706. (DCCVI) bila je redovna godina koja počinje u petak u julijanskom kalendaru. Oznaka 706. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina. 

 Događaji 
 Bizantijsko carstvo 
 15. februar – Car Justinijan II predsjedava javnim ponižavanjem svojih prethodnika, Leontija i Tiberija III, i njihovih glavnih saradnika na Hipodromu u Konstantinopolu, nakon čega su pogubljeni. Patrijarh Kalinikos I je također svrgnut, oslijepljen i prognan u Rim, a naslijedio ga je Kir.Venning, Timothy, ed. (2006). A Chronology of the Byzantine Empire. Palgrave Macmillan. p. 190. ISBN 1-4039-1774-4.

 Emevijski halifat 
 Ekspedicija arapskog generala Kutajbe ibn Muslima protiv Kraljevine Buhare (706-709). Sveo je zemlju na vazalstvo, ali je nije uspio potpuno islamizirati.René Grousset, L’empire des steppes, Attila, Gengis-Khan, Tamerlan, Paris, Payot, 1938, quatrième édition, 1965, 669

 Evropa 
 Kralj Lombarda Aripert II uhapsio je furlanskog vojvodu Korvula i iskopao mu oči. Zamijenio ga je Pemmo, koji je započeo rat protiv Slavena u Koruškoj (moderna Austrija).

 Kina 
 2. juli – Car Zhong Zong sahranio je posmrtne ostatke svoje majke i nedavno preminule carice Vu Zetian, njenog sina Li Xiana, njenog unuka Li Čongruna i unuke Li Xianhui u istom grobnom kompleksu u kojem je sahranjen i njegov otac i Vu Zetianin suprug Gao Zong, izvan Čang'ana, poznatom kao Mauzolej Qianling, koji se nalazi na planini Liang, a koji će potom ostati neotvoren do 1960. godine.

 706. u temama 
 Religija 
 Berhtwald, nadbiskup Canterburyja, primoran je na papin zahtjev sazvati sinod u Niddu (Northumbria).
 Halifa Al-Valid I naručuje izgradnju Velike džamije u Damasku (Sirija). Na mjestu gdje se sada nalazi džamija, nalazio se drevni aramejski hram božanstvu Hadadu. Nakon toga postao je hram rimskog božanstva Jupitera. Zatim je tu bila kršćanska crkva posvećena Ivanu krstitelju u bizantijskom periodu.Gérard Degeorge Damas, des origines aux Mamluks.

 Rođeni 
 Al-Valid II, muslimanski halifa (umro 744.)
 Eoppa, kralj Wessexa (umro 781.)
 Fudživara no Nakamaro, japanski državnik (umro 764.)
 Han Gan, kineski slikar (umro 783.)
 Theudoald, nećak franačkog vladara Karla Martela (umro 741.)

 Umrli 
 15. februar – Leontije, bizantijski car
 15. februar – Tiberije III, bizantijski car
 Gisulf I, vojvoda od Beneventa
 Kalinikos I, patrijarh Konstantinopola (ili 705.)
 Shenxiu, kineski zen budistički patrijarh
 Zhang Jianzhi, zvaničnik dinastije Tang (r. 625.)

 Reference 

 Vanjski linkovi